เรื่องร้องเรียน: ที่อยู่ตามบัตรประชาชนที่สำนักงานเขตบางขุนเทียน  ไม่ตรงกับข้อมูลในระบบของสำนักงานเขตบางขุนเทียน  โดยเจ้าหน้าที่ฝ่ายรายได้แจ้งว่าไม่สามารถแก้ไขให้ได้  จดหมายแจ้งให้ชำระเงินภาษีที่ดินส่งไปไม่ถึงเจ้าของที่ดิน   จึงทำให้เสียค่าปรับโดยไร้เหตุผล  เมื่อสอบถาม ว่าจะแก้ไขระบบเพื่อปรับปรุงข้อมูลที่อยู่ได้เมื่อไหร่ ฝ่ายรายได้แจ้งว่าส่วนกลางคือ สนง กทม แจ้งว่าปีหน้า แต่ไม่ทราบว่าเดือนไหน วันไหน       คำตอบที่ได้รับ  ไม่คุ้มค่ากับภาษีที่ประชาชนจ่าย   ช่วยแก้ไขและมีคำตอบให้เร่งด่วน
การดำเนินการของเจ้าหน้าที่: ฝ่ายรายได้ สำนักงานเขตบางขุนเทียน กราบขออภัยในการสื่อสารที่ผิดพลาดคลาดเคลื่อนในกรณีดังกล่าว  ทั้งนี้ เพื่อให้การจัดส่งเอกสารถึงมือท่านโดยตรง ท่านสามารถแจ้งความประสงค์เปลี่ยนแปลงที่อยู่ในการจัดส่งเอกสารเกี่ยวกับภาษีที่ดินและสิ่งปลูกสร้างผ่านช่องทาง ดังต่อไปนี้ 1. ยื่นคำร้องด้วยตนเอง  ณ ฝ่ายรายได้ สำนักงานเขตบางขุนเทียน 2. แจ้งความประสงค์ผ่านทาง Line@ :   @REV5023 3. หากประสงค์ให้ทางกรุงเทพมหานครจัดส่งข้อมูลรายการที่ดินและสิ่งปลูกสร้างตามแบบ ภ.ด.ส.3 และ ภ.ด.ส.4 ทางจดหมายอิเล็กทรอนิกส์ (e-mail) สามารถยื่นคำร้องได้ที่ฝ่ายรายได้ สำนักงานเขตบางขุนเทียน  ขอขอบคุณสำหรับข้อร้องเรียน เพื่อนำไปปรับปรุงการให้บริการต่อไป  ฝ่ายรายได้  สำนักงานเขตบางขุนเทียน
ความเห็นของผู้แจ้ง: ไม่เหฌนมีเจ้าหน้าที่ตอบกลับทางไลน์ตามที่แจ้งในคำตอบมา
พื้นที่: แขวงแสมดำ เขตบางขุนเทียน กรุงเทพมหานคร